als_Latn dik_Latn sag_Latn
Kampioni në Formula 1, gjermani Sebastian Vettel, ka deklaruar se rregulli i ri i Federatës Ndërkombëtare të Automobilizmit, sipas të cilit gara e fundit në Formula 1 do të vlerësohet me pikë të dyfishta është i pakuptimtë.
FIA ka bërë të ditur se që nga viti 2014 në Formula 1 në garën e fundit do të dhurohen pikë të dyfishta, në mënyrë që kampionati të bëhet më interesant dhe gjithçka të vendoset në garën e fundit. “Rregulli i ri është i pakuptimtë. Unë i respektoj rregullat e vjetra dhe traditën e Formulës 1, kurse këtë rregullin e ri nuk e kuptoj. Në këtë mënyrë dënohen ata që gjatë tërë edicionit janë angazhuar maksimalisht. Paramendoni që në Bundesligë në javën e fundit të dyfishohen pikët”, ka theksuar Vettel. Garën e fundit në edicionin e ardhshëm do të zhvillohet në Abu Dabi, më 23 nëntor.
als_Latn als_Latn